Aarhuus Stifts-Tidende, 1840-07-01
Aarhuus. Deres Majestæters vor allernaadigste Konges og Dronnings Kronningsfest, den 28de Juni, blev høitideligholdt her med de samme Yttringer af Loyalitet og Hengivenhed for Kongehuset, som have gjenlydt over hele Fædrelandet. Aarle om Morgenen lød Borgermusiken gjennem Gaderne; og om Formiddagen var militair Kirkeparade. Gudstjenesten var særdeles talrig besøgt, og alle Hjerter istemte de Bønner som opsendtes til den Almægtige for det elskede Kongepar. Alle Skibene i Havnen flaggede. J Selskabet Polyhymnias udmærket skjønt decorerede Locale var stor Diner. Øverst i Salen, lige for Indgangen, var anbragt Deres Majestæters Navne chiffre af levende Blomster, hvorom Egegrene slyngede sig, og derunder DD. MMs. Büster paa høie Piedestaler, omgivne af Blomsterguirlander. Salen var desuden smykket med Festons, og over Hovedindgangen saaes, under det danske Flag, det kongelige Vaaben. Under Festmaaltidet udbragtes følgende Skaaler: "For Hs. Maj. Kongen!" (af Hs. H. Hr. Stiftamtmand v. Rosenørn, Emd. af D. og Dannebrogsmand): "Gid den betydningsfulde Handling, som idag er fuldbyrdet, stedse maa være i hellig og velsignet Erindring i Danmark, Gid Folkets Kjærlighed, Troskab og Tillid vedblive og tiltage, saa at Kong Christian den Ottende med Hæder og Held maa kunne bære Danmarks Krone og føre dets Scepter, – "For Hs. Maj. Dronningen!" (af Hs. H. H. Biskop Paludan Müller, Command. af D. og Dannebrogsmand): "Den Troskab og Hengivenhed, som fra de ældste Tider af stedse har sammenknyttet det danske Folk med det danske Kongehuus, bryder ogsaa her i vort Selskab i Dag ud i en Skaal og et hjerteligt "Længe leve!" for vor elskede Dronning, Caroline Amalia, for hvem denne høitidelige Dag har en dobbelt Betydning som baade Hendes Fødselsdag og Hendes Kronningsdag, hvoraf den første har indsat Hende i Livet og den anden indskrevet Hendes Navn i Danmarks Historie med uudslettelig Skrift. Vi ønske vor Konge og Landsfader, Kong Christian den Ottende, al optænkelig Held og Lykke. Vi glæde os over, at Forsynet, som har tildeelt Ham saa mange Goder, ogsaa har ladet Ham blive det usigelig store Gode til Deel, som vi benævne huuslig Lyksalighed, og vi ønske Himlens bedste Velsignelse over Hende, som ved sin Ynde, sin Fromhed, sin Kierlighed og sine Dyder skaber og bevarer Ham dette Gode, og saaledes fuldkommer et af vore varmeste Ønsker for Ham og for Hende selv. Det Kongelige Par har nylig feiret sit Sølvbryllup. Maatte den Lykke vorde det beskjeret ogsaa i Tiden at kunne festligholde sit Guldbryllup, Maatte Himlen i en lang, lang Række af Aar velsigne vor elskede Dronnings ædle Bestræbelser for Kongens Glæde og Folkets Vel, for Armodens Lindring, for den barnlige Uskylds Bevarelse og Barnets tidlige Dannelse, som Hun antager sig med saa varm og moderlig en Omhue!" - For: "Hs. K. H. Kronprindsen, paa hvem Danmarks Haab hviler og til hvem dets Kjærlighed vil gaae i Arv (ved Cancellieraad Engelsted.) For: "Stænder-Jnstitutionen, der allerede har bragt saa skjønne Frugter for vort kjære Danmark, og for dens stigende Udvikling til Folkets Lykke! For Folkets Mænd, der nu trediegang skulle sammentræde, Vi sætte vor Tillid til dem, de ville ogsaa dennegang retfærdiggjøre Folkets Forhaabninger!